Downloaded from YTS.MX
Official YIFY movies site: YTS.MX
(ผนังบางๆ กั้นสองใจ)
ค่อยๆ นะ ช้าๆ
ดูไม่ค่อยดีเลยนะ น้อง
หวัดดี เธอมาช้าตั้งชั่วโมงนึง
ฟังนะ ฉันต้องซื้อของกินของใช้ เอาผ้าไปส่งซักแห้ง
ไปรับรถที่อู่ แล้วก็โทรซูมสองครั้ง
โทรตอนขับรถมาที่นี่ครั้งนึง และก็ฝ่าไฟเหลืองตั้งหลายครั้ง
โอเค แต่เธอน่าจะบอกให้ฉันรู้
ทําไมเธอถึงเครียดนักล่ะ ก็ควบคุมทุกอย่างได้นี่
เกิดอะไรขึ้น
คุณทําอะไรน่ะ
ถ้าทําเปียโนเป็นรอย คุณจะไม่ได้เงินสักแดงเดียว
ขอร้องละครับ คุณนาย ถอยไปก่อนจะมีคนเจ็บ
- คุณนายเหรอ หลีกไป ฉันจะทําเอง - ไม่ได้
- ฟังนะ ฉันจะแก้ไขมันเอง - หลีกไป
ไม่นะ!
คุณบ้าหรือเปล่าเนี่ย
ฉันจะไม่ไปไหนทั้งนั้น จนกว่าเปียโนจะอยู่ในห้องอย่างปลอดภัย
เร็วเข้า ดึงคันโยกนั่นสิ
ปล่อยให้ผมทํางานได้ไหม
คิดว่าไง
น่ารักใช่ไหมล่ะ ไม่แพงและก็อยู่ย่านกลางเมืองด้วย
ใช่ มันเยี่ยมมากเลย
มันอาจไม่ใช่ห้องดูเพล็กซ์ของแฟนเก่าเธอ แต่ในที่สุดเธอก็เป็นอิสระ
ฉันไม่ได้บอกเธอ
เดาซิว่าใครขอเบอร์โทรฉันเมื่อวันก่อน
จําผู้ชายคนนั้นจากเอเจนซี่ที่...
เขาหน้าตาดีนะ หล่อมากเลย
เขาอาจจะยังเด็กไปหน่อย
ยังไงก็เถอะ อ้อ เกือบลืมไป
- ฉันหางานให้เธอทําได้แล้ว - งานเหรอ
เพื่อนฉันคนหนึ่งลาป่วย เธอไปทําแทนเขาได้
ไม่ได้ ฉันต้องซ้อมเปียโน
อีกสามสัปดาห์ก็จะออดิชั่นแล้ว ฉันไม่มีเวลาไปทํางานหรอก
แล้วเธอจะเอาเงินที่ไหนจ่ายค่าเช่าห้องนี้
สอนเปียโนเหรอ
บาเลนตินา!
- อะไร - งานน่ะ
ก็ได้ แต่มันเป็นงานอะไรเหรอ
ไม่ต้องห่วงหรอก มันเหมาะกับเธอมากเลย
คุณมีประสบการณ์ทําอาหารไหม
ไม่มีค่ะ
แล้วเสิร์ฟอาหารล่ะ
ไม่เคยค่ะ
แต่ฉันเรียนรู้เร็ว
และก็พูดภาษาจีนกับเยอรมันได้นิดหน่อย
ภาษาจีนเหรอ
สมูทตี้ออร์แกนิก ดีท็อกซ์ สีเขียว ปลอดกลูเตนที่นึง
ดีท็อกซ์เหรอ
ใส่ผักชาร์ดหรือขึ้นฉ่ายคะ
ผักชาร์ด
แฟนเก่าฉันก็เป็นหนึ่งในนั้น
ฉันรู้ว่าปริพันธ์เชิงวงรีมันผิด
แต่ไม่ต้องมองฉันแบบนั้นก็ได้
นายคุยกับแมวอีกแล้วใช่ไหม
ซื้อกาวมาหรือเปล่า
ดาบิด นายต้องเปิดหน้าต่างสักบานนะ
ไม่ได้ ข้างนอกเสียงดังเกินไป
นายมีแว่นตากี่อันเนี่ย
มากเท่าที่ฉันต้องการ ไม่งั้นฉันเป็นบ้าเพราะหามันแน่
นึกภาพตอนนายเป็นบ้าดูสิ
ฮ่าๆ
โอเค ว่าไง
มีข่าวอะไรไหม
- มีความเคลื่อนไหวบางอย่าง - จริงเหรอ
ห้องข้างๆ พวกเขาให้คนเช่ามันอีกแล้ว
- ใครเช่า - ใครสนล่ะ
เธออยู่ได้ไม่ถึงวันหรอก คอยดูสิ
อีกแล้วเหรอ ดาบิด มันไม่เป็นผลดีกับนายเลยนะ
นาโช ฉันไม่เคยรู้สึกดีขนาดนี้มาก่อนเลย
แต่ใครบอกว่าเธอไม่ใช่เพื่อนบ้านที่ดี
- ดูจากสถิติน่ะ - นายนี่โคตรหัวรั้นเลย
ฟังนะ ไม่ว่านายจะพยายามแค่ไหน นายก็ขังตัวเองอยู่ในนี้ตลอดไปไม่ได้หรอก
นายต้องก้าวต่อไป มันตั้งสามปีแล้ว
- ชีวิตต้องดําเนินต่อไป โลกหมุนไปเรื่อยๆ - โลกอาจจะผิดก็ได้
นายนี่มันชักจะเหลือทนเต็มทีแล้ว ได้ยินที่ตัวเองพูดบ้างไหม
ยังไงก็ไม่มีทางได้ยินถ้านายไม่หุบปาก
รู้อะไรไหม ฉันจะไม่มาอีก มันจบแล้วเพื่อน
- ดูซิว่าจะมีใครซื้อของกินของใช้มาให้นาย - นาโช นายพูดแบบนั้นทุกวัน
เงินค่าลิขสิทธิ์จากเกมเบรกกิ้งมายด์ จะไม่คงอยู่ตลอดไปหรอกนะ
ถึงตอนนั้นฉันก็จะทํานี่เสร็จแล้ว
ใช่ แล้วถ้ามันไม่ได้ผลล่ะ
นี่ดีกว่าเบรกกิ้งมายด์เยอะ มันต้องได้ผลอยู่แล้ว
ไม่รู้สิ นายทําให้มันซับซ้อนมากขึ้นเรื่อยๆ
ไม่มีใครเล่นเกมนี้ให้จบได้หรอก
ความสนุกอยู่ที่ความพยายาม ถึงจะล้มเหลวก็เถอะ
นั่นเป็นสโลแกนที่แย่ที่สุด
นายดูแลเกมอื่นๆ ไปเถอะน่า
ไม่ต้องไปเปิดร้านหรือไง
ดาบิด
หืม
อะไร
อย่าคุยกับแมวนะ เพื่อน มันแปลกๆ ว่ะ
มันจะเพียงพอแล้วต่อใจ
มีเพียงตัวฉัน ไม่มีสิ่งอื่นใด
ฉันรู้ว่าสักวัน ฉันจะเริงระบําตามลําพัง
ท่ามกลางผองผู้คน
ไม่ว่าพวกเขาพูดอย่างไร
ตะวันจะฉาย...
รับสายสิ
สวัสดีค่ะ นี่การ์เมนพูดนะคะ
ที่จริงนี่คือข้อความเสียงของการ์เมน
ยังไงก็เถอะ ตอนนี้ฉันยุ่งอยู่ ฝากข้อความไว้นะคะ ขอบคุณค่ะ
ผมแน่ใจว่ามีคําอธิบาย
แต่ผมบอกแล้วว่าคุณตัดสินใจอะไรๆ เร็วเกินไป
คุณไม่พร้อมที่จะอยู่คนเดียว
และก็ที่ย่านนั้น มันไม่เหมาะกับคุณเลย
แน่ใจนะว่าไม่หิว
ไม่หิวค่ะ ขอบคุณ
นี่
ชารอยบอส ของโปรดของคุณ
ฉันไม่อยากดื่มค่ะ
ดูคุณอารมณ์ไม่ดีนะ
เถอะน่า
โอเค
ก็อย่างที่คุณเห็น ทุกอย่างยังเหมือนที่คุณทิ้งมันไว้
ผมจะให้คนขนของของคุณกลับมาพรุ่งนี้
ไม่ค่ะ
ฉันจะพักอยู่แค่คืนนี้
ฉันจะนอนตรงนี้แหละ
ไม่ ไม่มีทาง
คุณไปนอนข้างบน ผมจะนอนที่โซฟานี่เอง
- โอสการ์ ฉัน - เถอะน่า
ขอบคุณค่ะ
อีกอย่าง ผมต้องตื่นไปปารีสแต่เช้า
- คุณจะนอนดึกแค่ไหนก็ได้ - ไม่ได้ค่ะ ฉันต้องทํางาน
งานเหรอ
ใช่ค่ะ ที่เปียโน
ฉันซ้อมทั้งวันเลย
ใกล้จะออดิชั่นแล้ว คุณจะเสียสมาธิไม่ได้
ฉันมีสมาธิมากเลย
อยากให้ผมโทรหากีโยมไหม
ไม่ค่ะ ฉันอยากทํามันเอง
ฮัมมิงเบิร์ดน้อยของผมต้องโบยบิน
มันทําให้ผมภูมิใจมากเลย
ช่วยด้วย ช่วยด้วย
สวัสดีค่ะ
ฉันเป็นเพื่อนบ้านคุณ อยู่ชั้นบนน่ะค่ะ
ฉันแค่อยากถามว่าเมื่อคืนคุณได้ยินเสียงอะไรไหม
เสียงแปลกๆ น่ะค่ะ
เมื่อหลายปีก่อน
มีอุบัติเหตุร้ายแรง
มีผู้ชายจมน้ําตายในอ่างอาบน้ํา
ผมจํามันได้เหมือนมันเพิ่งเกิดขึ้นเมื่อวาน
พวกเขาแบกศพเขาลงบันไดนั่นมา
หลังจากนั้นไม่นาน
เราก็เริ่มได้ยิน
เสียงแปลกๆ
คุณกําลังบอกว่า
เสียงพวกนั้นคือเสียง...
ผี!
สิ่งที่น่ากลัวที่สุดที่นี่คือคนที่อยู่ชั้นล่าง
ที่คิดว่าไม่มีใครสังเกตวิกผมของเขา
ไม่นะ ได้โปรด อีกแล้วเหรอ
เฮ้ย หยุดนะ!
หยุด!
สวัสดีค่ะ
ฉันได้ยินคุณนะ คุณมีแมว
สวัสดีครับ
สวัสดีค่ะ
คุณเป็นใครคะ
ผมเป็นเพื่อนบ้านคุณ
ทําไมคุณถึงอยากทําให้ฉันกลัว
มีปัญหาเรื่องการกันเสียงรบกวนระหว่างสองห้อง
ผนังนี้...
มันกลวง
คุณได้ยินทุกอย่าง
ผมพยายามแก้ไขมันแล้ว แต่พวกเพื่อนบ้านไม่เห็นด้วยกับอะไรทั้งนั้น
แถมยังขี้เหนียวไม่ยอมจ่ายส่วนที่พวกเขาต้องจ่าย
พวกเขามักจะแก้ตัวอยู่ตลอด
ฟังนะ เราไปคุยเรื่องนี้กันที่โถงบันไดดีไหมคะ
เราไม่ได้อยู่ในตึกเดียวกัน
เราไม่ได้อยู่ในเขตเดียวกันด้วยซ้ํา ซึ่งทําให้ทุกอย่างมันซับซ้อนมากขึ้น
การที่อะพาร์ตเมนต์อยู่ติดกัน เป็นความผิดปกติของโครงสร้าง
หายนะชัดๆ
ประเด็นคือผมทํางานที่บ้าน และผมก็ต้องการความเงียบกริบ
เงียบกริบ อยู่ที่อื่นผมไม่มีสมาธิ
แต่ฉันไม่ได้เสียงดังนะ
คุณเล่นเปียโน
นั่นไม่ใช่เสียง มันคือดนตรี
มันก็ยังรบกวนผมอยู่ดี
โอเค
โอเคค่ะ ฉันเข้าใจ
คิดว่านะ
แต่ต้องมีอะไรสักอย่างที่เราทําได้สิ
อย่างเช่น การจัดตารางเพื่อไม่ให้รบกวนกัน
ไม่
ตอนที่ผมพูดว่าคุณได้ยินทุกอย่าง...
ผมหมายถึงทุกอย่างจริงๆ
แล้วเราจะทํายังไงดี
เราคนใดคนหนึ่งต้องไป
ฉันเหรอ
ผมมาอยู่ที่นี่ก่อน
คุณชอบทําเสียงน่ากลัวๆ พวกนั้น
เพื่อกําจัดทุกคนที่อาศัยอยู่ในอะพาร์ตเมนต์นี้เหรอ
สรุปได้ว่าประมาณนั้น
ไร้สาระสิ้นดี
จนถึงตอนนี้มันใช้ได้ผล
พระเจ้า เขาบ้าไปแล้ว
นั่นก็เป็นไปได้
ขอโทษนะ
แต่ฉันเจออะไรๆ มาเยอะเพื่อได้มาอยู่ที่นี่
เพราะงั้นไม่ค่ะ
ฉันจะไม่ไป
เราจะได้เห็นกัน
คุณเพื่อนบ้าน
(ตีสี่ห้าสิบเก้านาที)
(ตีห้า)
อรุณสวัสดิ์ คุณเพื่อนบ้าน
ออกกําลังกายตอนเช้าหน่อยไหม
ถามจริง
เครื่องเจียเหรอ
(ร้านหัวมุมเซบัสเตียน เบร์รูเกเต)
มิน่าล่ะมันถึงได้ถูกมาก พวกเขาไม่ได้ขอค่ามัดจําด้วยซ้ํา
ฉันก็คิดว่ามันแปลกๆ
อะไรเนี่ย น่าแขยงจัง
ไม่รู้สิ หยิบอะไรได้ก็ใส่ลงไป
สมูทตี้ผักโขม แตงกวาและขึ้นฉ่ายที่นึง
อีกทีใส่บีทรูทกับเจียค่ะ
ได้ค่ะ แป๊บนึงนะคะ
ครับ เดี๋ยวเรายกไปเสิร์ฟให้นะครับ
พยายามตั้งใจทํางานหน่อย
ขอโทษค่ะ เซบัส ฉันทําให้เธอเสียสมาธิ
- ตั้งสติหน่อยสิ - ค่ะ
การ์เมน ฉันรับไม่ได้
ฉันซ้อมเปียโนไม่ได้ นอนไม่หลับ อีกสองอาทิตย์ก็ออดิชั่นแล้ว
เขาใช้เทคนิคการทรมานขั้นพื้นฐานที่สุด
ทําให้ไม่ได้หลับได้นอน
ไม่สร้างสรรค์สักเท่าไหร่ แต่ได้ผลดี
เธอเล่นแต่เปียโน
เธอต้องทําอะไรให้มากกว่านี้
ไม่รู้สิ การ์เมน ฉันเหนื่อยมากเลย
ฟังนะ บาเลนตินา
เธอไม่ได้ยกเปียโนขึ้นมาห้าชั้น เพื่อยอมแพ้ตอนนี้ เข้าใจไหม
- ไม่ - เธอจะไม่กลับไปหาโอสการ์
- หรือกลับไปหาพ่อแม่ - ไม่
เธอไม่กลับไปแน่นอน
ได้เวลาสู้กลับแล้ว ใช้อาวุธของเธอสิ
ก็ได้ คุณชนะ
อะไรนะคะ คุณพูดว่าไงนะ
คุณชนะ มันจบแล้ว คุณชนะแล้ว
แต่หยุดมันทีเถอะ
คุณจะไม่รบกวนฉันแล้วใช่ไหม
ถูกต้อง
และฉันก็เล่นเปียโนได้ใช่ไหม
คุณเล่นเปียโนได้ แต่หยุดมันทีเถอะ ขอร้อง
โอเค เราจะผลัดกัน
ผมจะทํางานตอนเช้า
ส่วนคุณเล่นเปียโนตอนบ่าย โอเคไหม
ไม่ค่ะ ฉันต้องซ้อมตอนเช้า
ตอนบ่ายฉันทํางานตอนบ่ายที่ยูเอสบี
มันเป็นคาเฟ่อยู่แถวๆ นี้ที่ขายสมูทตี้
โอเค แต่ตอนเช้าผมมีสมาธิกว่าเยอะ
ก็ได้
คุณซ้อมตอนเช้าแล้วกัน
อย่างที่ฉันบอก
เราต้องรอ เมอร์ฟี
ตาผมแล้ว
แป๊บเดียว ฉันสัญญา ฉันต้องฝึกท่อนนี้
ผมไม่สน ตาผมแล้ว
ขอร้องละ แค่สองสามนาที ฉันเกือบทําได้แล้ว
ไม่ คุณทําไม่ได้หรอก
ฉันทําได้ เดี๋ยวนะ
คุณจะซ้อมมากแค่ไหนก็ได้ แต่คุณจะไม่มีวันเข้าใจบีโธเฟนหรอก
ว่าไงนะ
มันฟังดูไม่เหมือนบีโธเฟนเลย
บีโธเฟนเป็นคนที่ทุกข์ทรมาน กับการการตายของแม่
และพ่อที่โหดร้าย ที่อยากให้เขาเป็นโมซาร์ทคนต่อไป
เพลงของเขาฟังดูเหมือนความต้องการอิสรภาพ
รักที่ไม่สมหวัง
ความเหงา ความเดือดดาล
ตอนนี้คุณเป็นผู้เชี่ยวชาญเพลงคลาสสิกแล้วเหรอ
จริงๆ แล้วก็ใช่
พ่อผมเป็นวิศวกรเสียงในห้องบันทึกเสียง
ผมใช้ชีวิตวัยเด็กฟังเพลงคลาสสิกที่ถูกบันทึกเสียง
และผมก็รู้ว่าเพลงของบีโธเฟนไม่ได้เล่นแบบนั้น
ฟังมันถูกบันทึกเสียง
วิจารณ์น่ะมันง่าย ในเมื่อคุณเล่นเพลงอะไรไม่เป็นเลย
โทษนะ ผมไม่ได้ยิน เพราะเสียงมันบาดแก้วหูผมเลือดไหล
ให้ตายสิ คุณนี่มันเหลือทนจริงๆ
ทําไม เพราะผมเป็นคนแรก ที่บอกความจริงคุณเหรอ
เทคนิคของคุณดีเยี่ยม แต่คุณเล่นแบบไร้จิตวิญญาณ
คุณเหมือนหุ่นยนต์
คุณนี่เหลือทนที่สุดเท่าที่ฉันเคยเจอมาเลย
คุณขมขื่น หงุดหงิด และก็อวดดี
เพลงบีโธเฟนต้องเล่นแบบนั้นแหละ
คุณเพื่อนบ้านคะ
ครับ
ฉันคิดว่า...
เมื่อเช้าฉันทําเกินไปหน่อย
ที่จริงผมก็ทําไม่ดีเท่าไหร่เหมือนกัน
ผมต่างหากที่ทําเกินไป
ขอโทษนะ
เอ้อ ฉันสงสัยอยู่ว่า...
คุณทํางานอะไรทั้งวัน
ผมออกแบบเกม
ตอนนี้ผมกําลังทําสิ่งประดิษฐ์ใหม่ อัลติแม็กซ์
อัลติอะไรนะ
อัลติแม็กซ์
มันเป็นเกมที่ใช้ความสมดุลของทรงกลม
เพื่อสร้างเอฟเฟกต์พารัลแลกซ์ ที่ทําให้การรับรู้ของผู้เล่นสับสน
ผมไม่ได้อยากทําให้คุณเบื่อหรอกนะ
ผมทํามันมาสามปีแล้ว
สามปีแล้ว...
คุณเป็นนักเปียโนมืออาชีพใช่ไหม
ฉันอยากเป็นค่ะ
ฉันจะไปออดิชั่นครั้งใหญ่
ถ้าออดิชั่นผ่าน พวกเขาจะฝึกให้แสดงคอนเสิร์ต
ผมได้ยินคุณร้องเพลงด้วย
เสียงคุณเพราะมากเลย
ขอบคุณค่ะ
มัน...
มันไร้สาระจะตาย ฉันแต่งไว้นานแล้วน่ะค่ะ
ฉันเคยร้องเพลงและแต่งเพลงเอง
แต่ไม่ได้ทํามันแล้ว ฉันไม่มีเวลาน่ะ
น่าเสียดาย
คุณน่าจะแต่งมันอีกนะ คุณแต่งเพลงเก่ง
แฟนเก่าฉันบอกให้ฉันเลิกทําตัวไร้สาระ แล้วสนใจแต่การเล่นเปียโน
แฟนเก่าเหรอ
ค่ะ แฟนเก่าฉัน
เขาเป็นวาทยกรวงออร์เคสตรา
เขาเป็นนักดนตรี ที่มีพรสวรรค์ที่สุดเท่าที่ฉันเคยเจอ
ฉันโชคดีมากที่มีเขาช่วย
ขอโทษนะ ผมไม่เข้าใจ
ทําไมคุณถึงร้องเพลงและเล่นเปียโนไม่ได้
ก็อย่างที่โอสการ์เคยพูด
"มุ่งความสนใจไปที่เป้าหมายเดียว ถ้าอยากไปถึงจุดสูงสุด"
แล้วคุณล่ะ
คุณไม่ค่อยได้ออกไปไหนใช่ไหม
ครับ
มันก็แค่ว่า...
ผมเข้ากับคนไม่ค่อยเก่ง
คนแบบไหนคะ
ไม่รู้สิ ผู้คนน่ะ
คนทั่วไป
ผมแค่ไม่สบายใจกับกฎเกณฑ์ทางสังคม
ที่หมายถึงคุณควรจะทักทายและยิ้มให้ทุกคน
ทั้งๆ ที่คุณไม่อยากทํามัน
ตรงกันข้าม การพูดคุยแบบนี้
โดยที่ไม่ได้เจอกัน...
มันก็ดีนะ ว่าไหม
ค่ะ
มันก็เหมือนช่างตั้งสายเปียโนตาบอด
พวกเขาเสียประสาทสัมผัสไปหนึ่งอย่าง แต่ทําให้ประสาทสัมผัสอื่นทุกอย่างคมกริบ
ใช่ครับ นั่นแหละ
ลองนึกภาพอาหารค่ําสิ
ที่คุณไม่ต้องพูดคุย
แค่นั่งเงียบๆ
เพลิดเพลินกับอาหาร ไวน์ดีๆ สักแก้ว
ผมว่าสุดท้ายแล้ว การพูดคุยจะทําให้ ประสาทสัมผัสอื่นๆ ของคุณน่าเบื่อ
และไม่ทําให้คุณเพลิดเพลินกับ...
สิ่งต่างๆ ที่เรียบง่าย
ใช่ครับ
แล้วคุณรูปร่างหน้าตาเป็นยังไงคะ
ถ้าคุณอยากบอกฉันนะ
ผมเหรอ
เอ่อ ผม...
ผมตัวสูง
ผมสีดํา
มีเคราด้วย
นัยน์ตาล่ะ
มีสองตา
สีฟ้า
หวัดดี
แมวของคุณชื่ออะไรคะ
มันชื่อเมอร์ฟี
เมอร์ฟี
เหมือนคาวบอยที่เก่งที่สุดในโลก
ผมชอบหนังตะวันตก
คุณล่ะ
ค่ะ
มันน่าสนใจดี
รู้อะไรไหม ผมใส่รองเท้าบู๊ตคาวบอยตลอด
ตลอดเลยเหรอ
ตลอดเลย
อะไร คุณไม่ชอบเหรอ
ค่ะ เอ่อ...
อรุณสวัสดิ์ครับ คุณเพื่อนบ้าน
อรุณสวัสดิ์ค่ะ คุณเพื่อนบ้าน
ขอโทษค่ะ ฉันปลุกคุณตื่นเหรอ
ไม่เป็นไรครับ
ผมไม่รังเกียจ
สวัสดีค่ะ
สวัสดีครับ คุณมาสายนะ คนสวย
ผมชอบชื่อ "ร้านหัวมุมเซบัสเตียน เบร์รูเกเต"
แต่ย่านนี้มีความทันสมัย ผมเลยต้องตั้งชื่อที่ทันสมัย
ยูเอสบี โลกนี้มันเป็นอะไรไปแล้ว
และตอนนี้เราปลอดกลูเตน เป็นมิตรกับมังสวิรัติ
และของสมัยใหม่อื่นๆ อีกเยอะแยะ
เมื่อไหร่ก็ตามที่ผมนึกถึง
หูหมูกับสตูพุดดิ้งสีดําที่พ่อผมเคยทํา
ผมจะน้ําตาคลอเบ้าทุกที
คนจะกินมันกับขนมปังที่ฉีกขาด
แล้วกวาดเช็ดกินมันหมดทุกหยด
- สวัสดีค่ะ - สวัสดีครับ
สวัสดีค่ะ
ขอโทษนะ
พระเจ้าช่วย
คุณเป็นหวัดเหรอ
ใช่ครับ เมื่อคืนผมเป็นหวัด ขอโทษนะ จมูกผมตันเลย
สวยค่ะ
นัยน์ตาคุณน่ะ
ว่าแต่จะรับอะไรดีคะ
ขอกาแฟใส่นมครับ
- แค่กาแฟใส่นมเหรอคะ - ครับ
คุณไม่รับนมถั่วเหลือง นมข้าวโอ๊ต น้ําตาลทรายดิบ...
ไม่ครับ แค่กาแฟธรรมดาใส่นมก็พอ
ผมชอบอะไรง่ายๆ
ฉันก็เหมือนกัน
เยี่ยมเลย
- เซบัส - อะไรเหรอ
- เขาใส่รองเท้าบู๊ตคาวบอย - ใคร
ผู้ชายคนนั้นน่ะ คุณเคยเห็นเขามาก่อนไหม
ไม่เคย แต่มีคนแปลกๆ เข้ามาในนี้เยอะมาก
- เขาแปลกใช่ไหม - ใช่ แปลกมาก
เขาเป็นคนที่แปลกมาก
คาปูชิโนสองที่ใส่นมอัลมอนด์ค่ะ
ขอบคุณครับ แต่ผมสั่งสมูทตี้สตรอว์เบอร์รีกับน้ํามะเขือเทศ
ด้วยความยินดีค่ะ
(มากินอาหารค่ํากับฉันเงียบๆ... 3 ถนนมันเซโบส ชั้น 5)
- ฮัลโหล - ดาบิด นี่นาโชนะ ได้ยินไหม
ได้ยิน นายโทรมาจากไหน
จากโทรศัพท์ที่มีคนให้ฉันยืม
ฉันเหมือนกําลังฝันร้ายเลย รถฉันโดนลาก
- แล้วไง - หมายความว่าไง
ของของฉันอยู่ในนั้นหมด โทรศัพท์ บัตร กุญแจ กุญแจร้าน
นายจะให้ฉันทํายังไง
เอาเงินค่าแท็กซี่มาให้ฉันหน่อย ฉันจะได้ไปเอารถ
ไม่ นาโช ฉันไปไม่ได้
ฉันไม่ได้ออกไปข้างนอกสามปีแล้ว
ฟังนะ ดาบิด ฉันจะส่งตําแหน่งของฉันไปให้
- ฉันต้องวางสายแล้ว - ไม่ ฉันไม่ออกไปหรอก
- ขอบใจนะ ฉันจะรอคุณอยู่ที่นี่ - นาโช อย่าวางสายนะ
มาซะที ไปอยู่ที่ไหนมา
- คิดว่าฉันอยู่ที่ไหนล่ะ - โอเค มาเร็ว
- ทําไมแต่งตัวแบบนั้นล่ะ - ฉันแต่งตัวแบบนี้ตลอด
- นายแค่ไม่ได้สังเกต - ไม่ นายไม่ได้แต่งแบบนี้
- ก็นะ - นายต้องการเท่าไหร่
(ทอยแอนด์ทอย)
- ค่าอะไร - คิดว่าอะไรล่ะ ก็ไปเอารถไง
อ๋อ เดี๋ยวจะเล่าให้ฟัง
งั้นทําไมต้องรีบด้วย
ทางนี้ โอเค
นี่อะไร
นี่ ดาบิด ฟังสิ่งที่พวกเขาพูด
โอเคนะ มาเร็ว เป็นไงบ้าง
อัจฉริยะมาแล้ว
ดาบิดก็มาด้วย
ดาบิด ยินดีที่ได้รู้จักค่ะ
ขอต้อนรับสู่ทอยแอนด์ทอย นี่กอนซาโล หัวหน้าฝ่ายขาย
ฉันไมเต หัวหน้าฝ่ายพัฒนา และการจัดการธุรกิจ
ยินดีที่ได้รู้จักครับ เรามาทําอะไรที่นี่
- ฉันนึกว่าหุ้นส่วนของคุณอธิบายให้ฟังแล้วซะอีก - โดยทั่วไปแล้ว ใช่
เราคิดว่าเบรกกิ้งมายด์น่าทึ่งมาก
ยินดีด้วยครับ จริงๆ นะ
เราอยากซื้อสิทธิ์ของเล่นทั้งหมดของคุณ
เพื่ออะไรครับ
เพื่ออะไรเหรอ ถามจริง
เพื่อให้ขายมันได้มากขึ้นไงครับ
มันขายได้อยู่แล้ว ในร้านของเรา
ดาบิด หุบปากซะแล้วก็ฟังก่อน
เราจะจัดการการจัดจําหน่ายเกมใหม่ของคุณด้วย
นาโชบอกเราแล้ว อัลติแม็กซ์ใช่ไหม
เราคงต้องคิดชื่อใหม่
ใช่ครับ
ปัญหาคือมันไม่ได้เป็นของผมคนเดียว ยังไงก็เถอะ มันยังไม่เสร็จ
แต่มันน่าจะเสร็จภายใน...
- ขอโทษนะ ผมไม่สนใจ ขอบคุณครับ - ดาบิด
เรากําลังพูดถึง การจัดจําหน่ายสินค้าระหว่างประเทศนะคะ
เรามีร้านอยู่ทั่วโลก
ผมรู้
มันบีบคั้นร้านเล็กๆ อย่างเรา
ฟังนะ ดาบิด
นายพูดถูก
แต่คิดซะว่านี่คือโอกาส
เพื่อให้เกมของนายเข้าถึงเด็กๆ ทั่วโลก
นั่นเป็นสิ่งที่ดีใช่ไหม
บางทีถ้าคุณดูตัวเลข...
นั่นแหละสิ่งที่เป็นปัญหา
คุณสนใจแต่ตัวเลข
จํานวน ยอดขาย ตัวเลข แล้วเด็กๆ ล่ะ
- ดาบิด... - มีใครสนใจเด็กบ้างไหม
ร้านค้าของเล่นที่ใหญ่โตของคุณ คือศัตรูของสติปัญญา
คุณทําอะไรน่ะเหรอ
คุณแค่สร้างสัตว์ประหลาด
- โอเค... - ปีศาจไร้สมอง
ต้องโทษพวกคุณที่ทําให้เกิด ความแปลกแยกทางจิตในสังคมของเรา
สักวันคุณจะรู้
คุณอยากให้ผมเป็นส่วนหนึ่งของมันเหรอ
ช่วยทําให้เด็กๆ มึนงง และเปลี่ยนพวกเขาเป็นซอมบี้งั้นเหรอ
คุณมันช่างน่าละอาย
อย่ามาแตะต้องผม
ก็นะ
สวัสดีครับ
ดื่มฉลองไหมครับ
เราคุยกันได้แล้วใช่ไหม
คุณชื่ออะไร
มีอะไรหรือเปล่า
ไม่มีค่ะ
ฉันแค่คิดว่าคุณชอบความเงียบ
รู้ไหม
ผมชอบความเงียบ
ชอบมาก
แต่ผมก็อยากรู้จักคุณมากกว่านี้
มากกว่านี้เหรอ
ใช่ อย่างเช่น คุณเล่นเปียโน
เจ๋งดี ผมเล่นกีตาร์
ผมอยู่ในวงดนตรีกับเพื่อนๆ
เราเล่นเพลงร็อกและฟังก์ แต่ส่วนใหญ่เล่นเพลงคันทรี
คุณน่าจะไปดูเรานะ
สัปดาห์หน้าเราจะไปเล่นที่บาร์
เอ้อ ขอโทษนะ
คุณมีเบียร์ไหม
จริงๆ แล้วผมไม่ชอบไวน์ มันทําให้ผม...
นี่คุณอยู่ที่บ้านคุณหรือเปล่า
เปล่า
ผมอยู่ที่บ้านคุณ
ค่ะ ฉันขอโทษ
ฉันทําผิดพลาดร้ายแรงมาก
- อะไรนะ - คุณต้องไปแล้ว ขอโทษนะคะ
- ล้อเล่นใช่ไหม - พูดเบาๆ หน่อย
ทําไมล่ะ
เพราะฉันปวดหัว
ไว้เจอกันวันหลังนะ
ผมอยู่เงียบๆ ก็ได้ ถ้าคุณต้องการ แต่มันแปลกๆ นะ
- เป็นเพราะเพลงคันทรีเหรอ - ยินดีที่ได้รู้จักค่ะ
คุณเพื่อนบ้าน
สวัสดี คุณเพื่อนบ้าน
หวัดดีค่ะ
- คุณออกไปข้างนอกมาเหรอ - ครับ
เป็นครั้งแรกและครั้งสุดท้าย รับรองได้
คุณสบายดีไหม
สบายดีค่ะ
แถวนี้เงียบมากเลย
ดีใจที่ได้ยินเสียงคุณ
เหรอครับ
ค่ะ
เมื่อวานนี้ดีนะ ว่าไหม
ผมไม่ได้คุยกับใครมากขนาดนั้นมานานแล้ว
ใช่ค่ะ มันดีมากเลย
คุณอยากมาทานมื้อค่ําด้วยกันไหม
หรือดื่มกันก็ได้
ช่วงนี้ฉันไม่ค่อยมีโชคเรื่องเดตกินมื้อค่ํา
- ขอโทษนะ มันเป็นความคิดที่โง่ๆ - ไม่ ฉันต่างหากที่ควรขอโทษ
ไม่ ผมขอโทษ ผมแค่...
ผมไม่เก่งเรื่องแบบนี้น่ะ
ไม่ใช่อย่างนั้นค่ะ
ฉันแค่คิดว่า...
แบบนี้น่ะดีแล้ว
แบบนี้เหรอ
ค่ะ
คุณอยู่ในอะพาร์ตเมนต์ของคุณ
ฉันอยู่ในอะพาร์ตเมนต์ของฉัน
ไม่มีความกดดันและไม่ต้องพึ่งพากันและกัน
ไม่ต้องเจอกันเหรอ
ไม่ต้องเจอกัน
คุณชอบอยู่คนเดียว
ฉันคิดว่านั่นคือสิ่งที่ฉันต้องการเหมือนกัน
แต่...
งั้นเราก็คงจะไม่อยู่ด้วยกันเหรอ
อยู่ด้วยกัน...
แต่แยกกันอยู่
ว่าไงคะ คุณเพื่อนบ้าน
คุณคิดว่ามันเป็นไปได้ไหม
มันแปลกๆ นะ
ค่ะ
แต่ผมคิดว่ามันเป็นไปได้
คุณเพื่อนบ้าน
ที่จริงฉันมาจากเมืองเล็กๆ ที่ห่างไกลมาก
เมืองอะไรเหรอ
คุณต้องเอาโทเคนทั้งหมดไปไว้บนยอดพีระมิด
แต่ต้องวางมันลงบนสีของคุณ
ตอนเด็กๆ ฉันร้องเพลงบ่อยมาก
ร้องไม่เคยหยุด ร้องทั้งวัน
นาโชเป็นเหมือนน้องชายผม
คุณชอบหวานหรือคาว
ผมดื่มกาแฟดําตลอด ไม่ใส่นมหรือน้ําตาล
เอฟ 3
ฉันจมมันได้เหรอ
ยิงโดนแล้วจมเลย
ดูสิ นั่นเมอร์ฟี คุณเห็นเขาไหม
เขาเป็นคาวบอยที่เก่งที่สุดในโลก
อรุณสวัสดิ์ คุณเพื่อนบ้าน
ผู้ชายที่นั่งโต๊ะหกโง่จริงๆ
เขาถามผมว่าผักโขมออร์แกนิกหรือเปล่า
ผมดูเหมือนผู้เชี่ยวชาญด้านการเกษตรหรือไง
มีอะไรเหรอ
วันนี้แดดแรงมากเลย ว่าไหม
ถ้าฉันเข้าไปใกล้หน้าต่าง กระต้องขึ้นเต็มหน้าฉันแน่
ฟังนะ ตั้งสติหน่อย ไม่งั้นคุณโดนไล่ออกแน่
ผมมีเรื่องให้รับมือกับคนพวกนี้มากพอแล้ว ไปเร็ว
ช็อกโกแลตมังสวิรัติสองชิ้นกับมัฟฟินงาค่ะ
ขอโทษนะคะ สบายดีใช่ไหม
ค่ะ วันนี้คุณโชคดีเพราะเรากําลังทําการสํารวจ
ในระดับหนึ่งถึงห้า คุณให้คะแนนการบริการเท่าไหร่คะ
ฮัมมิงเบิร์ด
โอสการ์
สวัสดีครับ
สวัสดีค่ะ บังเอิญจัง
ปกติฉันไม่ได้มาที่นี่หรอกค่ะ เลย... แบบว่า
มานั่งกับผมสิ
ไม่ได้หรอกค่ะ
ทําไมล่ะ
ฉันนัดเจอกับบางคนน่ะ
ใครครับ
ฉันเอง
เธอนัดเจอกับฉัน
- เธอนี่แหละค่ะ - การ์เมน
โอสการ์
งั้นคุณสองคนมานั่งกับผมสิ
สมูทตี้ผักโขม กล้วย และขิงพอไหวนะ
อ้อ ผมกําลังดูผู้สมัครออดิชั่น
มีผู้สมัคร 200 กว่าคน
- มากกว่าปีที่แล้วสองเท่า - จริงเหรอคะ
ไม่ต้องห่วง เธอทําได้อยู่แล้ว
มาดูกันว่าจะมีใครมาบริการเราไหม
ร้านนี้บริการแย่มากเลย
ขอโทษครับ เราขอสั่งอาหารได้ไหม
ครับ ได้ครับ
รับอะไรดีครับ คุณผู้หญิง
น้ําค่ะ อุณหภูมิห้องนะคะ
แล้วคุณล่ะ บาเลนตินา
ไม่รับค่ะ
แน่ใจเหรอครับ ไม่รับน้ําสับปะรดสักแก้วเหรอ
- กาแฟไหม หรือจินโทนิคดี - ไม่ค่ะ ไม่รับค่ะ
- เอาชารอยบอสมาให้เธอ - เธอสั่งเองได้ค่ะ
ถ้าคุณตัดสินใจได้นะ
พนักงานเสิร์ฟของผมพักอยู่ งานเลยเยอะมาก
ขอชารอยบอสค่ะ
- ชารอยบอสเหรอ - ค่ะ
โธ่ ไม่นะ
- มีอะไรเหรอ - มีคนล้วงกระเป๋าเงินฉันไป
การ์เมน อยู่นั่นไง ฉันเห็นมัน
ไม่จ้ะ บาเลนตินา กระเป๋าเงินอีกใบน่ะ
กระเป๋าเงินอีกใบเหรอ
เห็นมันครั้งสุดท้ายที่ไหน
บนรถไฟใต้ดิน
ตอนเราอยู่บนรถไฟใต้ดิน จําได้ไหม
อ๋อใช่ ก่อนหน้านี้
ไม่อยากจะเชื่อเลย
ฉันต้องไปแจ้งความที่โรงพัก ให้ตายสิ ยุ่งยากชะมัด
โอสการ์ ไปส่งฉันหน่อยได้ไหม
ได้ แต่โรงพักอยู่ห่างจากที่นี่ไม่กี่ช่วงตึกเองนะ
ใช่ค่ะ แต่ฉันเดินไปสภาพนี้ไม่ได้
ฉันเริ่มรู้สึกเวียนหัว หายใจหอบแล้วเนี่ย
ฉะนั้น เร็วเข้า ไปกันเถอะ
ไม่ต้องห่วง ผมจะขับไปส่ง
คุณไม่ไปด้วยเหรอ
ไม่ต้อง เธอกลับบ้านไปซ้อมเปียโน
ฉันไม่อยากให้เธอเสียเวลา มีผู้สมัครตั้ง 200 คนนะ บาเลนตินา
เร็วเข้า ไปกันเถอะ
- ไว้เจอกันใหม่นะ - ได้ค่ะ ไว้เจอกันใหม่
ไปกันเถอะ
ทางนั้นเหรอ
เขาช่วยฉันย้ายมาอยู่ในเมือง
เขาหาครูที่เก่งที่สุดให้ฉัน
เขาค้นพบฉัน
- ฉันติดค้างเขาทุกอย่าง - ไม่ใช่ทุกอย่าง
คุณเล่นเปียโนก่อนที่จะเจอเขา
แต่ฉันอยากเป็นนักร้อง
นึกภาพออกไหม
ถ้าไม่ใช่เพราะเขา ฉันคงไม่ได้ออดิชั่นครั้งนี้ เซบัส
และฉันคงไม่มีอาชีพเป็นนักเปียโน
ถ้าฉันไม่ได้รับเลือกล่ะ ฉันทําอย่างอื่นไม่เป็นเลย
ฉันทําได้แค่เล่นเปียโนและเป็นสาวเสิร์ฟ
เรื่องสาวเสิร์ฟ...
อะไรคะ
แค่จะบอกว่า คุณเป็นสาวเสิร์ฟที่แย่ที่สุดที่ผมเคยมีเลยน่ะ
ผมเคยมีคนนึง ขี้เกียจที่สุดเท่าที่จะเป็นไปได้เลยละ
ฟังนะ ผมไม่ค่อยรู้เรื่องดนตรี
แต่ผมรู้เรื่องคน
มันมาพร้อมกับอายุ
และผมก็รู้ว่าเบื้องหลังภายนอกที่เปราะบางนั่น
คุณเป็นนักสู้
แต่คุณต้องเชื่อมันด้วยตัวเอง
ไม่ต้องให้ใครมาบอกคุณ
ไม่ใช่แฟนเก่า ไม่ใช่ลูกพี่ลูกน้องคุณ
หรือแม้แต่ผม
ไม่ต้องให้ใครมาบอกคุณ
ดีขึ้นทุกครั้ง
- คิดงั้นเหรอ - แน่นอน
ซ้อมเสร็จแล้วเหรอ
ค่ะ
ขอเพลงได้ไหม
ได้ค่ะ โชแปงเหรอ
ไม่ครับ
- ผมอยากฟังเพลงของคุณ - เพลงของฉันเหรอ
ใช่ เพลงของคุณ
ฉันไม่ได้เล่นมันนานแล้วค่ะ
อาจถึงเวลาที่คุณต้องเล่นมันอีกครั้งแล้วก็ได้
ฟังดูดีนะ
เล่นต่อสิ
เมอร์ฟีรอฟังอยู่
เมื่อใดหนอตะวันจะสาดส่องหน้าต่างฉัน
ขจัดเงามืดไปจากหมอนฉันโดยพลัน
เมื่อไรจะได้ตื่นจากนิทราโดยไม่หวั่น
ที่ฉันไม่เป็นตามความคาดหวังของใครๆ
มันจะเพียงพอแล้วต่อใจ
มีเพียงตัวฉัน ไม่มีสิ่งอื่นใด
ฉันรู้ว่าสักวัน
ฉันจะกล้าเริงระบําตามลําพัง
ท่ามกลางผองผู้คน
ไม่ว่าพวกเขาพูดอย่างไร
ลุยเลย
เคล็ดลับคือต้องหั่นผักให้สวยๆ
แต่ไม่จําเป็นต้องสมบูรณ์แบบ
- ได้ไหม - ค่ะ ได้แล้ว
โอเค พร้อมทําซอสเบชาเมลหรือยัง
พร้อมมากค่ะ
ปริมาณคือสิ่งสําคัญ
ถ้าคุณใส่ขาดไปแค่กรัมเดียว มันพังได้เลย ฉะนั้นระวังด้วย
เนย 50 กรัม
เยี่ยม
แป้ง 50 กรัม
- เรียบร้อยไหม - ค่ะ
คุณไม่ได้บอกฉันว่าคุณชอบทําอาหาร
ผมฝีมือตกนิดหน่อย แต่มันก็เหมือนขี่จักรยาน
โอเค ทีนี้ก็ผสมทุกอย่างเข้าด้วยกัน ใส่นมนิดนึง
ใส่นมเหรอ
ใช่ ใส่นม
คุณไม่มีนมเหรอ
มีค่ะ
คุณเปิดเตาอบเพื่ออบให้ด้านบนกรอบใช่ไหม
ค่ะ
เยี่ยม
ของคุณเป็นไงบ้าง
ดูดีค่ะ
เข้ามาสิ
เลี้ยงอาหารค่ําขอโทษฉันเหรอ
- หวัดดีจ้ะ - หวัดดีจ้ะ
- ดีใจจังที่เธอมาได้ - ทําไมพูดเบาจังล่ะ
- ทําไมแต่งตัวหล่อจัง - อะไร ฉันแค่ทําผม
ยิ้มทําไม นายไม่เคยยิ้ม
มีอะไรไหม้หรือเปล่า เธอทําอาหารเหรอ
ใช่จ้ะ
ดาบิด นายตัวหอมจัง
เกิดอะไรขึ้น
นี่อะไร
ฉันเจอใครบางคนน่ะ
เยี่ยมเลย บาเลนตินา
ดีใจด้วยจริงๆ
- ที่ว่าใครบางคนน่ะ ผู้ชายใช่ไหม - ใช่
ถึงเวลาซะที เพื่อน มานี่สิ
โอเค พอเถอะ กอดเยอะไปแล้ว
ฉันอยากให้นายรู้จักกับเธอ
แล้วเธออยู่ไหนล่ะ
นี่ไง
สวัสดีครับ
เวรกรรม ดาบิด เดี๋ยวนี้นายคุยกับผนังห้องแล้วเหรอ
- สวัสดีค่ะ - เพื่อนบ้านเหรอ
ใช่ หวัดดีครับ
หวัดดีค่ะ
หวัดดีค่ะ ฉันการ์เมน เป็นลูกพี่ลูกน้องของ...
อย่าบอกชื่อ
ยินดีที่ได้รู้จัก การ์เมน นี่เพื่อนผม นาโช
- สวัสดีครับ สบายดีไหม - ทําไมนายพูดแบบนั้นล่ะ
- ฉันพูดแบบนี้ตลอด - ไม่
ลาซานญ่า อร่อยจัง
นั่นลาซานญ่าเหรอ
เงียบน่า
- นั่งกินกันเลยดีไหมคะ - ดีครับ
หันหน้าเข้าผนังเหรอ
ใช่ มาสิ
มันดูดีมากเลย ฉันไม่กินหรอกนะ
- อย่าทําเสียงแบบนั้น - เสียงฉันเป็นแบบนี้
- ไวน์ไหมครับ - ค่ะ เชิญเลย
มันก็เป็นแบบนี้แหละ ทําไมมันถึงแปลกนักล่ะ
เถอะน่า จริงจังหน่อย
มันแปลกๆ บอกตามตรง
ถึงมันจะแปลก แต่มันก็ได้ผลสําหรับเรา
เราไม่จําเป็นต้องเจอกัน พูดตามตรง
ฉันแค่คิดว่า
สิ่งที่ดีในการคบกัน
คือความรู้สึกใกล้ชิด
การได้อยู่กับอีกฝ่าย สัมผัสผิวของพวกเขา ดมกลิ่นพวกเขา
คุณคิดว่าไง นาโช
ใช่ ผมก็จะพูดแบบนั้นเหมือนกัน
แต่มีบางอย่างที่สําคัญกว่านั้น
- อะไร - สบตาไง
เมื่อคู่รักรู้จักกันจริงๆ
พวกเขามองตากัน ไม่จําเป็นต้องพูดอะไร
- โรแมนติก แต่เขาพูดถูก - ใช่ไหม
นายสองคนต้องพูดทุกอย่าง
ไม่มีความหมายแฝง
เราก็แค่พูดมัน มีปัญหาอะไร
และสิ่งที่เราทําก็ไม่ได้ต่างจาก การคุยกับคนแปลกหน้าในแอป
ถึงมันจะฟังดูไร้สาระ แต่มีความสัมพันธ์เยอะแยะที่เริ่มต้นแบบนี้
โดยที่ไม่มีการพบเห็นกับอีกฝ่าย
ใช่ แต่คุณมีรูปถ่าย คุณได้เห็นว่าพวกเขาหน้าตาเป็นยังไง
ใช่ นายมีรูปถ่าย แต่จะรู้ได้ไงว่ามันของจริง
นายพูดมีเหตุผล
เธอไม่อยากรู้เหรอว่าอีกฝ่ายหน้าตาเป็นยังไง
เราไม่จําเป็นต้องรู้
ใช่ รอให้เธอเห็นนายก่อนเถอะ
อย่าเริ่มจาก "ความงามที่แท้จริงอยู่ข้างใน"
ผมว่าผมบอกได้ว่าคุณหน้าตาเป็นยังไง การ์เมน
ฟังจากเสียงคุณน่ะ
- จริงเหรอคะ - ครับ
แล้วไง
แน่นอนเลยว่าคุณสูง
คุณผมสั้น นัยน์ตาลึก สีน้ําตาล...
- อะไรครับ - ไม่มีอะไร คุณทําได้ดีค่ะ
พูดต่อสิคะ
และก็ใส่แว่นด้วย
น่าประทับใจจัง
- คุณทําได้เยี่ยมเลย - ใช่ไหม
ตาฉันแล้ว
เอาเลย
คุณสูงปานกลาง ออกไปทางเตี้ย
และก็...
ผมสีน้ําตาล ตาสีฟ้า
และคุณเป็นคนที่ใส่เสื้อฮู้ด
อะไร ฉันเดาถูกบ้างไหมคะ
ครับ ก็ประมาณนั้น
เอาละ ทุกคน ฉันต้องไปแล้ว
ผมสนุกมากเลย
เป็นมื้อค่ําที่ดีที่สุดที่ผมเคยกินผ่านผนังห้อง
ยินดีที่ได้รู้จักคุณทั้งคู่ค่ะ หรืออะไรก็แล้วแต่
- เช่นกันครับ การ์เมน - เช่นกันครับ
- เพื่อนเธอดูนิสัยดีนะ - ใช่ไหม
- ฉันมั่นใจว่าเขาโคตรขี้เหร่เลย - การ์เมน...
ว่าไง นายคิดว่าไง
- อะไรนะ ก็ดี - ก็ดีเหรอ อะไรอีก
ดาบิด พวกนายบ้ากันทั้งคู่
แค่นั้นแหละ
นาโช
ขอโทษนะคะ ฉันตื่นเต้นนิดหน่อยน่ะ
หวังว่าคุณคงไม่เล่นเปียโนงุ่มง่ามแบบนั้นนะ
ขอบคุณค่ะ
ไม่!
นั่นไม่ใช่บีโธเฟน
ความสมบูรณ์แบบในเพลงของบีโธเฟน
อยู่ในจังหวะของมัน
ท่วงทํานองของมัน
เสียงประสานที่สมดุล
นี่ไม่ใช่วิธีเล่นเพลงบีโธเฟน
นักดนตรีของผม
ต้องมองตัวเองในฐานะศิลปินเป็นอย่างแรก และรองลงมาเป็นส่วนหนึ่งของวงออร์เคสตรา
ไม่ใช่ในทางกลับกัน
ผมไม่ใช่วาทยกร
ผมเป็นศิลปินที่นําศิลปินคนอื่นๆ
วันนี้พอแค่นี้ก่อน ขอบคุณครับ
ฮัมมิงเบิร์ดน้อยของผม
เซอร์ไพรส์จังเลย
สวัสดีค่ะ
ฉันต้องกรอกเอกสารสําหรับการออดิชั่นน่ะ
อีกไม่นานแล้ว
สองวัน
คุณกังวลใจไหม
นิดหน่อยค่ะ
คุณจะทําให้พวกเขาเคลิบเคลิ้ม คอยดูสิ
- ตอนผมเห็นคุณทํางานในคาเฟ่... - คุณเห็นฉันทํางานเหรอ
เห็นสิ ฮัมมิงเบิร์ด
- ลูกพี่ลูกน้องคุณแสดงเก่งมาก - ค่ะ
ไม่เห็นต้องอายเลย
คุณโกหกผมเพราะผมไม่ได้รับความไว้ใจจากคุณ
ผมอยากให้คุณรู้ว่าคุณพึ่งพาผมได้เสมอ
ได้ทุกอย่างที่คุณต้องการ
สวัสดีครับ คุณเพื่อนบ้าน
คุณเพื่อนบ้าน
ฉันมีแขกค่ะ โอสการ์กําลังมา
โอสการ์เหรอ
แฟนเก่าฉันน่ะ
ฉันอยากฟังความเห็นของเขา ก็อย่างที่บอก เขาเป็นวาทยกรที่เก่งมาก
นี่สําคัญกับฉันมากค่ะ
อย่าพูดอะไรนะคะ ไว้ค่อยคุยกัน
ได้ครับ
- สวัสดีค่ะ - สวัสดีครับ
ขอบคุณนะคะที่มา
หวังว่าคงไม่มีใครขูดรถผมนะ
ผมชอบนะ
ใช่
บอกตามตรง ผมชอบมากเลย
มันดูมี...
เสน่ห์เหรอ
แต่มีบางอย่างขาดหายไป
คุณเจอมันแล้ว
จริงๆ แล้วไม่ใช่หรอก
มันต้องหายไปตอนขนย้ายแน่ๆ
แต่ผมอยู่ในปารีส และไปเดินดูตามร้านขายของเก่าทุกร้าน
จนเจออันที่เหมือนของคุณ
ใช่ ทุกร้านเลย
เริ่มกันเลยไหมคะ
ได้ครับ
อกผายไหล่ผึ่งหน่อย
ผ่อนคลายไว้
ดีขึ้นแล้ว
มือคุณ
เดี๋ยวนะ
บาเลนตินา หยุด
ดูคุณไม่มีสมาธินะ ฮัมมิงเบิร์ดน้อยของผม
- ผมชงชารอยบอสให้ดื่มไหม - ไม่ค่ะ
ฉันทําได้ค่ะ จริงๆ นะ ฉันไม่รู้ว่าทําไม...
ผมรู้ว่าคุณเล่นได้ดีกว่านี้
ผมเชื่อมั่นคุณเสมอ
คุณรู้ใช่ไหม
แต่ไม่รู้สินะ
ทุกอย่างนี้อาจจะมากเกินไปสําหรับคุณก็ได้
อะพาร์ตเมนต์ งาน...
ออดิชั่นเสร็จแล้ว คุณกลับบ้านก็ได้นะ
ไม่ค่ะ
ไม่ค่ะ เราคุยเรื่องนี้กันแล้ว โอสการ์
แล้วดูคุณตอนนี้สิ
ผมรู้ว่าคุณเล่นได้ดีแค่ไหน
ผมช่วยให้คุณมีศักยภาพเต็มที่ได้
บาเลนตินา
ผมคิดถึงคุณมากเลย
ฉันว่าน่าจะดีที่สุดค่ะถ้าคุณกลับไปซะ
ผมขอโทษ เราลองอีกเพลงก็ได้นะ ถ้าคุณต้องการ
นั่นเสียงอะไร
แค่เสียงจากถนนน่ะค่ะ
บางครั้งลมก็บิดเบือนมัน
คุณจะได้ยินเสียงแบบไม่คาดคิดน่ะค่ะ
- คุณไปได้แล้วค่ะ - ขอโทษนะ ที่ผมเลยเถิดไปหน่อย
ขอบคุณนะคะที่ช่วย
- ผมขอโทษจริงๆ - ไม่ค่ะ ฉันสิต้องขอโทษ
โอเค แต่ถ้าคุณต้องการอะไร...
ค่ะ ขอบคุณค่ะ
คุณทําแบบนั้นทําไม
"ฮัมมิงเบิร์ดน้อยของผม" เหรอ
ถามจริง
- มันเป็นชื่อเล่นที่แสดงความรัก - คุณอยู่กับหมอนั่นได้ยังไง
นั่นไม่ใช่เรื่องของคุณ
แล้วที่เขาพูดจากับคุณแบบนั้นล่ะ
- คุณก็ไม่จําเป็นต้องฟังนี่ - ผมจะทําอะไรได้อีกล่ะ
ไม่รู้สิ ออกไปข้างนอก เป็นฉันคงให้ความเป็นส่วนตัวคุณ
คุณอยากอยู่กับเขาตามลําพังเหรอ
คุณพูดเรื่องอะไร
คุณแนะนําให้เรารู้จักกันก็ได้
อย่างที่ฉันต้องการเลย ตอนนี้คุณหึงโอสการ์
คุณคิดว่า เราจะมีความสัมพันธ์ผ่านผนังห้องนี้ได้เหรอ
ถ้าเราไม่เชื่อใจกัน
ได้
เอ๊ย ไม่ได้
- เดี๋ยวนะ อะไร... - ฟังนะ
ฉันไม่จําเป็นต้องให้ใครมาบอก ว่าต้องใช้ชีวิตยังไง
ฉันเบื่อแล้ว
เบื่อ!
ฉันทนไม่ไหวแล้ว
คุณไม่รู้หรอกว่า ฉันต้องทําอะไรบ้างเพื่อได้มาอยู่ที่นี่
ฉันจะไม่ยอมให้ใครมาทําลายมัน
คุณจะมาควบคุมฉันไม่ได้
ชัดเจนไหม
ชัดแจ๋วเลย
เชื่อไหมว่าเราทะเลาะกันครั้งแรก เพราะเรื่องหึงหวงไร้สาระ
ฉันไม่เข้าใจ เขาไม่มีเหตุผลที่จะไม่ไว้ใจฉัน
การ์เมน ฟังอยู่หรือเปล่า
ฟังอยู่ ขอโทษที
ฉันแค่กําลังคุยกับ...
จําผู้ชายจากเอเจนซี่ที่ฉันบอกเธอได้ไหม คนที่หล่อๆ น่ะ
เขาส่งข้อความหาฉัน และเราก็พยายามจะเจอกัน
แต่มันยากเพราะเห็นได้ชัดว่า เราไปที่บ้านฉันไม่ได้ และเขาก็...
อยู่ที่อะพาร์ตเมนต์
กับแม่ของเขา
- อยู่กับแม่เหรอ - อยากเทียบความสัมพันธ์แปลกๆ เหรอ
ก็ได้
ฉันต้องไปแล้ว
มีดราม่าอะไรอีกก็บอกด้วยนะ
- ไปละ - บายจ้ะ
เซบัส
ฉันมีเรื่องอยากขอให้คุณช่วย ตอนนี้เป็นเวลาที่ดีไหมคะ
เวลาที่ดีเหรอ
ผมไม่มีเวลาที่ดีมาตั้งแต่เกิดแล้ว
ประมาณเดือนพฤษภาคมปี 1960
คุณต้องการอะไร
พรุ่งนี้ฉันอยากขอหยุดพักวันนึงค่ะ
โอเค ได้
- โอเคเหรอ - ครับ หยุดไปออดิชั่นใช่ไหม
ใช่ค่ะ พวกเขาอาจจะไม่เลือกฉัน แต่...
พวกเขาจะเลือกคุณ
แล้วพอพวกเขาเลือกคุณ คุณเอาผ้ากันเปื้อนนั่นมาที่นี่
แล้วก็บอกลาผมได้
พวกเขาต้องเลือกคุณอยู่แล้ว
เงียบๆ นะ
อะไร
คุณเพื่อนบ้านคะ
คืนนี้ฉันขอซ้อมเปียโนได้ไหม
คุณเพื่อนบ้านคะ
อยากทําอะไรก็เชิญ
- ฉันทํางานทั้งวัน และก็... - ไม่ต้องอธิบายอะไรทั้งนั้น
- ฟังนะ ถ้าเป็นเพราะเรื่องก่อนหน้านี้ ฉัน... - ช่างมันเถอะ
ไม่สําคัญหรอก
อยากทําอะไรก็เชิญ
คุณไม่อยากคุยเหรอ
ไม่มีอะไรต้องคุย
คุณก็รู้ว่าผมได้ยินทุกอย่าง
พูดตามตรง ผมคิดว่าเรามีอะไรที่พิเศษ
- คุณเพื่อนบ้าน - อย่ายุ่งกับผมได้ไหม
ฟังนะ
บางครั้งสิ่งต่างๆ ก็ไม่ได้เป็นอย่างที่คิดหรอกนะคะ
เมื่อตอนบ่ายฉันไม่ได้อยู่ที่นี่
แต่คุณไม่สามารถเชื่อใจใครได้
ฉันคิดอยู่ว่านี่มันไปไม่ถึงไหนแน่
ที่จริงมันเป็นความคิดที่โง่มาก
สุดท้ายก็ดีแล้วที่เราไม่ได้เจอกัน
ฉันจะไปหาอะพาร์ตเมนต์อื่นอยู่
ซึ่งเป็นสิ่งที่ฉันควรทําตั้งแต่แรก
เธอนี่เหลือเชื่อจริงๆ น่าจะบอกฉันก่อน
ฉันขอโทษ
ฉันจะคุยและอธิบายให้เขาฟัง
ไม่ต้องหรอก
ที่จริงฉันกําลังคิดอยู่ว่าจะย้ายบ้าน
ไม่อยากจะเชื่อ
เธอทําแบบนี้ทุกครั้งเลย บาเลนตินา
เธออยากหนีความสัมพันธ์ใหม่
เพราะกลัวอนาคตจริงๆ เหรอ
อนาคตอะไร
ฉันไม่เคยเห็นเขาด้วยซ้ํา
เรามีอะไรเหรอ
เราคุยกันผ่านผนังห้อง มันไร้สาระสิ้นดี
แม่ฮะ
- ไงจ๊ะ - หวัดดีจ้ะ
- หวัดดีฮะ คุณน้า - เป็นอะไรจ๊ะ เราปลุกลูกตื่นเหรอ
เปล่าฮะ ผมฝันร้ายน่ะ
ไม่ต้องกลัว เราก็แค่พลิกหมอนนะจ๊ะ
สิ่งที่เธอมีกับเพื่อนบ้าน มันมากกว่าสิ่งที่คู่รักหลายๆ คู่มีซะอีก
ไปกันเถอะ
แม่ฮะ ให้น้าร้องเพลงให้ผมฟังได้ไหม
ไม่ได้จ้ะ เธอเหนื่อยมากน่ะ เดี๋ยวแม่ร้องไห้ฟังนะ
ไม่เอา แม่ร้องไม่เพราะ
ขอบใจจ้ะลูก แม่ชอบนะที่ลูกบอกแม่ตามตรง
- สวัสดีครับ - สวัสดี ดาบิด
สวัสดีจ้ะ
เธอไม่เคยชอบความคิดของฉันเลย
- หวัดดี - มันไม่ได้ผลหรอก
ฉันชอบนะ
แต่จะชนะได้ เธอต้องเอาโทเคนทั้งหมดวางไว้ข้างบนสุด
- ใช่ไหม ดาบิด - เกิดอะไรขึ้น
นาโชอยากเปลี่ยนกฎ แต่เขาทําไม่ได้
- เราบอกว่าจะไม่มีกลุ่มสี - ก็จริง
- เธอเข้าข้างน้องฉันตลอด ดูสิ - ฉันเหรอ เปล่านะ
ถ้าเธอมาถึงด้วยสีแดงและเลขคี่ เธอจะชนะ
- ไม่ เธอชนะแบบนั้นไม่ได้ - เห็นไหม ฉันชนะ
มาเรีย มันซับซ้อนเกินไป
แย่จัง มันยากเกินไปสําหรับเธอเหรอ
เธอโกง
ไม่ เบรกกิ้งมายด์มันเล่นแบบนี้แหละ
เธอยังไม่ชนะ ถ้าเป็นเลขคี่ เธอต้องเด้งกลับมา
ไม่ พอเด้งกลับ สีแดงทั้งหมดก็เข้าไปแทน
ไม่ เข้าไม่ได้
ดาบิด อย่าโกรธสิ เธอนี่ขี้แพ้ชวนตีนะ
- เธอนี่ขี้แพ้ชวนตีจริงๆ - เธอโกง
พวกเธอชอบรวมหัวกันหาเรื่องฉัน
โอเค มาเริ่มกันใหม่
แต่ละคนมีสีแดงกี่อัน
(ลดล้างสต๊อก ปิดกิจการ)
(จี ฟอร์ เกมส์)
สวัสดีครับ
- ทําไมนายไม่บอกฉัน - ฉันก็อยากบอกหรอกนะ
ฉันคิดเรื่องนี้หนักมาก
ฉันกะว่าจะบอกนายตอนนายรู้สึกดีขึ้น
แต่มันผ่านมาสามปีแล้วนะ
ฉันเปิดร้านอยู่ได้ เพราะค่าลิขสิทธิ์เกมเบรกกิ้งมายด์
แต่มันขายได้น้อยลงเรื่อยๆ
แทบไม่มีใครเข้ามาในร้านนี้แล้ว
แล้วนายมาทําอะไรที่นี่
ฉันมาทําอะไรเหรอ ก็มาหานายน่ะสิ
ใช่ แน่นอน
นายทําพัง
- นายทําทุกอย่างพังกับผู้หญิงคนนั้น - มันไปไม่ถึงไหนแน่
มันเป็นความคิดโง่ๆ
ขอทําความเข้าใจหน่อยนะ
นายเจอผู้หญิงคนนั้น
ที่ด้วยปาฏิหาริย์บางอย่าง ดูนิสัยดีและทนกับทัศนคติงี่เง่าของนายได้
แต่นายปล่อยให้เธอหลุดมือไปงั้นเหรอ
ฉันไม่ได้ปล่อยให้เธอหลุดมือไป เธอคือคนที่ไปเอง
งั้นก็ตามเธอไปสิ อย่ามัวมานั่งอยู่ที่นี่เฉยๆ
ฉันไม่มีเวลา ฉันต้องทําอัลติแม็กซ์ให้เสร็จ
ช่างหัวอัลติแม็กซ์ปะไร
ดาบิด หาข้ออ้างที่ดีกว่านี้ แต่อย่าโทษเธอ
ฉันรู้ว่าเธอเป็นแฟนนาย แต่ฉันก็คิดถึงเธอเหมือนกัน
เธอเป็นพี่สาวฉันนะ
ฉันกําลังจะเดินส่งตัวเธอเข้าพิธีแต่งงาน และกล่าวสุนทรพจน์เจ๋งๆ ในฐานะน้องเมีย
แต่เธอจากไปแล้ว
ทุกอย่างนั้นมันจากไปแล้ว
มาเรียจากไปแล้ว
นายต้องเอาชีวิตนายกลับคืนมา
หรือสร้างชีวิตใหม่
นายสร้างสิ่งต่างๆ เก่งนี่
โอเค พอแล้วค่ะ
หมายเลข 142 ค่ะ
บีโธเฟนค่ะ
คุณเพื่อนบ้าน
- คุณเพื่อนบ้าน - คุณมาทําอะไรที่นี่
ทําไมเล่นแบบนั้นล่ะ คุณเล่นได้ดีกว่านี้
นั่นแหละ
นั่นแหละ โกรธสิ
- เล่นเหมือนที่คุณกับผมรู้ว่าคุณทําได้ - อย่ามายุ่งกับฉัน ไปให้พ้น
คุณทําอะไรคะ คุณมายืนอยู่ตรงนี้ไม่ได้
แป๊บเดียวครับ มันสําคัญน่ะครับ
ฟังนะ คุณพูดถูก โอเคนะ
ผมเป็นคนที่เหลือทนที่สุดในโลกและก็โง่สุดๆ
คนโง่ที่ทําให้คุณผิดหวัง แต่ไม่เคยหยุดเชื่อมั่นในตัวคุณ
ฉะนั้นทําให้พวกเขาเห็นสิว่า ต้องเล่นบีโธเฟนยังไง
ผมจะไปแล้ว ไม่ต้องห่วง
ดีมาก
ขอบคุณค่ะ คนต่อไป
หมายเลข 143 ค่ะ
หลีกทางให้ผู้สมัครคนต่อไปด้วยค่ะ
เมื่อใดหนอตะวันจะสาดส่องหน้าต่างฉัน
ขจัดเงามืดไปจากหมอนฉันโดยพลัน
เมื่อไรจะได้ตื่นจากนิทราโดยไม่หวั่น
ที่ฉันไม่เป็นตามความคาดหวังของใครๆ
มันจะเพียงพอแล้วต่อใจ
มีเพียงตัวฉัน ไม่มีสิ่งอื่นใด
ฉันรู้ว่าสักวัน ฉันจะกล้าเริงระบําตามลําพัง
ท่ามกลางผองผู้คน
ไม่ว่าพวกเขาพูดอย่างไร
ตะวันจะฉาย
แล้วพบตัวฉันอีกครั้ง
สาวน้อยคนเดิม
ที่ไม่กลัวจะฝัน
ไปได้แล้วค่ะ
เร็วสิ
เมื่อไรฉันจะมองกระจกเห็นตัวเอง
ที่เข้มแข็งและมั่นใจเป็นคนเก่ง
เมื่อไรฉันจะได้ทําตามหัวใจอีกครั้ง
เมื่อไรฉันจะไม่พะวงกับความพลาดพลั้ง
มันจะเพียงพอแล้วต่อใจ
ที่จะได้ทําสิ่งที่ฉันต้องการ ไม่มีสิ่งอื่นใด
ฉันรู้ว่าสักวัน ฉันจะกล้าเริงระบําตามลําพัง
ท่ามกลางผองผู้คน
ไม่ว่าพวกเขาพูดอย่างไร
ตะวันจะฉาย
แล้วพบตัวฉันอีกครั้ง
สาวน้อยคนเดิม
ที่ไม่กลัวจะฝัน
- สุดยอด! - สุดยอด!
นั่นลูกพี่ลูกน้องฉันเอง
- ยินดีด้วยนะ น้อง มันน่าทึ่งจริงๆ - มันเพราะมากเลย
- ฉันว่ากรรมการคงไม่เห็นด้วยหรอก แต่... - พวกเขาจะไปรู้อะไร
มีแต่พวกหัวสูง
คุณคะ
ฉันแน่ใจว่าคุณเข้าใจ ว่าคุณทําให้เราเสียเวลา
ค่ะ
- ค่ะ ฉันต้องขอโทษด้วยจริงๆ - ไม่ต้องขอโทษหรอก
ออดิชั่นครั้งนี้ไม่ผ่าน ไม่ได้แปลว่าคุณไม่มีพรสวรรค์
จริงๆ นะ มีมากด้วย
เพื่อนฉันเป็นโปรดิวเซอร์เพลง เขามองหาเสียงใหม่ๆ อยู่เสมอ
และเสียงของคุณก็
น่าประทับใจมากค่ะ
ไม่อยากจะเชื่อเลย ไหนดูซิ
- ไหนดูซิ - อย่ายุ่ง
ฮัมมิงเบิร์ด
โอสการ์
ไม่เป็นไรนะ
จะมีออดิชั่นครั้งอื่นๆ อีก
ไม่ค่ะ
จะไม่มีออดิชั่นครั้งอื่นๆ แล้ว
นี่ไม่ใช่สิ่งที่ฉันต้องการ โอสการ์ มันไม่เหมาะสําหรับฉัน
สิ่งที่ฉันต้องการตอนนี้คือร้องเพลงของฉันเอง
แล้วทิ้งอาชีพของคุณไปเลยเหรอ
ผมเอาชื่อเสียงของผมมาเสี่ยงแนะนําคุณ
ขอบคุณสําหรับทุกอย่างค่ะ โอสการ์
ฮัมมิงเบิร์ด
ฉันไม่ใช่ฮัมมิงเบิร์ดของคุณ
ฉันไม่ชอบชารอยบอส
และจากนี้ไปฉันจะเล่นบีโธเฟน ในแบบที่ฉันชอบ เข้าใจไหม
ลาก่อนค่ะ โอสการ์
- ฉันต้องไปแล้ว ฉันรักเธอมากเลย - วิ่ง
ผมก็ต้องไปเหมือนกัน ผมต้องไปเปิดคาเฟ่
- ค่ะ - แล้วก็หาพนักงานเสิร์ฟอีกคน
คนเก่ง
- บายครับ - แล้วเจอกันค่ะ เซบัส บาย
ไปกันเลยไหมจ๊ะ
การ์เมน
- ค่ะ - คุณการ์เมน ลูกพี่ลูกน้องใช่ไหม
นาโช มื้อค่ําลาซานญ่าไหม้ๆ เหรอคะ
- ของเราอร่อยมากนะ - ของฉันอย่างกับยางเลย
ว้าว
ยินดีที่ได้รู้จัก เอ่อ ที่ได้เจอครับ
ค่ะ เช่นกัน
นี่ดานี ลูกชายฉัน
- ดานี นี่นาโช - เป็นไงบ้าง
- หวัดดีฮะ - ยินดีที่ได้รู้จัก
เอาละ...
ค่ะ เราจะไปกินไอศกรีมกัน อยากไปกับเราไหมคะ
ครับ อยากไปสิ ถ้าดานีไม่ว่าอะไรนะ
- ไปสิครับ - ไปกันเถอะค่ะ
ไปกันเลย
- นัยน์ตาคุณไม่ได้สีน้ําตาล - ไม่ค่ะ ไม่ได้ใส่แว่นด้วย
- ครับ - แต่คุณใส่เสื้อฮู้ด
ใช่เลยครับ
บายค่ะ
คุณเพื่อนบ้าน
สวัสดีครับ คุณเพื่อนบ้าน
สวัสดีค่ะ
- ฉันอยากบอกว่า... - เดี๋ยวนะ
ก่อนอื่น ผมอยากขอโทษ
โอเคนะ
ผมไม่ได้ตั้งใจจะเข้าไปยุ่ง
ก็ตั้งใจแหละ แต่ไม่ใช่ในแบบที่คุณคิด
ผมไว้ใจคนอื่นได้
ผมไว้ใจคุณ
คุณทําให้ผมอยากออกจากอะพาร์ตเมนต์
สวัสดีครับ
ฉันมีเรื่องสําคัญจะถามคุณ
อะไรครับ
คุณใส่รองเท้าบู๊ตคาวบอยตลอดเลยเหรอ
ไม่ครับ
ที่จริงวันนี้ผมซื้อคู่แรกเพื่อไปหาคุณ
แต่พวกเขามีแค่ไซซ์ 40 ตอนนี้ผมเลยถอดมันออกไม่ได้
เป็นอะไรหรือเปล่า
รู้สึกดีสุดๆ เลยค่ะ
ฉันจะทํามัน
ถอยไป
สวัสดีครับ
เมื่อใดหนอตะวันจะสาดส่องหน้าต่างฉัน
ขจัดเงามืดไปจากหมอนฉันโดยพลัน
เมื่อไรจะได้ตื่นจากนิทราโดยไม่หวั่น
ที่ฉันไม่เป็นตามความคาดหวังของใครๆ
มันจะเพียงพอแล้วต่อใจ
มีเพียงตัวฉัน ไม่มีสิ่งอื่นใด
ฉันรู้ว่าสักวัน ฉันจะกล้าเริงระบําตามลําพัง
ท่ามกลางผองผู้คน
ไม่ว่าพวกเขาพูดอย่างไร
ตะวันจะฉาย
แล้วพบตัวฉันอีกครั้ง
สาวน้อยคนเดิม
ที่ไม่กลัวจะฝัน
เมื่อไรฉันจะมองกระจกเห็นตัวเอง
ที่เข้มแข็งและมั่นใจเป็นคนเก่ง
เมื่อไรฉันจะได้ทําตามหัวใจอีกครั้ง
เมื่อไรฉันจะไม่พะวงกับความพลาดพลั้ง
มันจะเพียงพอแล้วต่อใจ
ที่จะได้ทําสิ่งที่ฉันต้องการ ไม่มีสิ่งอื่นใด
ฉันรู้ว่าสักวัน ฉันจะกล้าเริงระบําตามลําพัง
ท่ามกลางผองผู้คน
ไม่ว่าพวกเขาพูดอย่างไร
ตะวันจะฉาย
แล้วพบตัวฉันอีกครั้ง
สาวน้อยคนเดิม
ที่ไม่กลัวจะฝัน
คําบรรยายโดย ประเมิน ปิ่นทอง